stanford-oval/wikipedia huggingface dataset:
พิธีเปิดโอลิมปิกฤดูร้อน 2012
การตอบรับ

หนังสือพิมพ์ เดอะไทมส์ บรรยายพิธีเปิดว่าเป็น "งานชิ้นเอก" เช่นเดียวกับ เดอะเดลี่เทเลกราฟ ที่กล่าวว่า "เยี่ยมยอด, ตื่นตะลึง, บ้าคลั่ง และเป็นอังกฤษอย่างที่สุด" ในขณะที่หัวหน้านักเขียนข่าวกีฬาของบีบีซี ทอม ฟอร์ไดซ์ เรียกพิธีเปิดว่า "พิสดาร" และ "ขบขัน" และกล่าวว่า "สิ่งที่ไม่มีใครคาดคิดมาก่อนคือพิธีเปิดช่างแปลกพิสดารอย่างสง่างาม, ทั้งประชดประชันเสียดสีอย่างทรงเสน่ห์ และสนุกจนรู้สึกแสบคันอย่างมาก" สองสัปดาห์ให้หลัง โจนาธาน ฟรีดแลนด์จากหนังสือพิมพ์ เดอะการ์เดียน เขียนว่า "แดนนี บอยล์ช่างน่าประทับใจ, พิธีดำเนินไปอย่างงดงามและส่งความรู้สึกถึงผู้ชมได้อย่างชาญฉลาด มันยังคงสะท้อนก้องอยู่ในใจแม้จวนจะถึงเวลาของพิธีปิดแล้วก็ตาม พิธีเปิดครั้งนี้ช่างแตกต่างกับครั้งก่อนหน้าที่ปักกิ่ง ซึ่งต้องขอบคุณไม่เพียงแต่ความตลกขบขันและความแปลกพิสดาร หากแต่รวมถึงการที่พิธีเปิดครั้งนี้ช่างเป็นที่น่ากล่าวถึงเสียจริง"
แม้ว่าเสียงชื่นชมต่อพิธีเปิดจะดังมาจากฝ่ายการเมืองทุกฝากฝั่ง แต่ก็ไม่ใช่ว่านักการเมืองฝ่ายขวาของอังกฤษทุกคนจะชื่นชอบไปกับพิธีเปิดครั้งนี้ นักคอลัมนิสต์ ริค ดิวส์เบอร์รี จากหนังสือพิมพ์เดลี่เมล์ วิจารณ์ถึงช่วงการแสดงดนตรีแนวไกรม์และการแสดงช่วงหน่วยบริการสาธารณสุขแห่งชาติ (National Health Service; NHS) ตลอดจนการแสดงช่วงที่มีครอบครัวหลากหลายเชื้อชาติ ส่วนสมาชิกสภาผู้แทนราษฎร พรรคอนุรักษนิยม เอเดิน เบอร์ลีย์ ประณามช่วงหนึ่งของการแสดงทางทวิตเตอร์ว่า "พวกฝ่ายซ้ายหลากหลายชาติพันธุ์อันไร้ประโยชน์" ส่วนสมาชิกพรรคอนุรักษนิยมหลายคนต่างเพิกเฉยและไม่ใส่ใจต่อความคิดเห็นขอเบอร์ลีย์ รวมถึงนายกรัฐมนตรี เดวิด แคเมอรอน และนายกเทศมนตรีนครลอนดอน บอริส จอห์นสัน
ในส่วนของความคิดเห็นจากต่างชาติล้วนแล้วแต่เป็นไปในทางบวก เดอะนิวยอร์กไทมส์ กล่าวว่าพิธีเปิดช่าง "เล่นสำนวนอย่างสนุกสนาน .. ความสับสนอย่างคึกคะนองของการเฉลิมฉลองและแฟนซี, เป็นแบบแผนประเพณีพร้อมกับแปลกพิสดารไปในตัว และบ้าหลุกโลกอย่างตรงไปตรงมา" นิตสารฟอร์บ เรียกพิธีเปิดของบอยล์ว่าเป็น "เพลงรักแก่บริเตน" หนังสือพิมพ์ซิดนีย์มอร์นิงเฮรัลด์ กล่าวว่า "การเริ่มต้นที่ลืมไม่ลง .. ที่ทั้งล้มล้างและประเสริฐ" หนังสือพิมพ์ไทมส์ออฟอินเดีย กล่าวว่า "ลอนดอนได้แสดงต่อโลกอย่างก้องกังวานถึงความร่ำรวยทางมรดกวัฒนธรรมของสหราชอาณาจักร" สำนักข่าวซินหัว ของจีนกล่าวว่าพิธีเปิด "แพรวพราว" และ "การเฉลิมฉลองอย่างบ้าคลั่งและสมบูรณ์ของประวัติศาสตร์, ศิลปะ และวัฒนธรรมอังกฤษ" ศิลปินจีน อ้ายเว่ยเว่ย ชื่นชมพิธีเปิดที่ "สัมผัสถึงมนุษยชาติ" และกล่าวว่า "ในลอนดอน, พวกเขาทำให้พิธีเปิดกลายเป็นงานเฉลิมฉลอง .. ช่างแน่นขนัดไปด้วยข้อมูลของเหตุการณ์และเรื่องราวของวรรณกรรม, ดนตรี, เรื่องเล่าพื้นบ้าน และภาพยนตร์" ด้านประนาธิบดีรัสเซีย วลาดีมีร์ ปูติน กล่าวว่า "มหัศจรรย์และลืมไม่ลง" ส่วนดมิตรี มิดเวดิฟ กล่าวว่า "มันเป็นปรากฏการพิเศษ ถูกเตรียมการมาอย่างดีและค่อนข้างจะหรูหรา ... มันประสบความสำเร็จในการสร้างบรรยากาศที่เป็นอังกฤษอย่างมาก ... พวกเขาได้ค้นพบภาษาที่ถูกต้อง ... ในการสื่อสารกับชาวโลก" ปานอส ซามาราส จากเน็ตทีวีของกรีซกล่าวว่า "มันเป็นงานแสดงดนตรี, ร็อคโอเปรา มากกว่าที่จะเป็นพิธีเปิดกีฬาโอลิมปิก" ด้านหนังสือพิมพ์กีฬาของฝรั่งเศส เลกิป เขียนไว้ว่า "นำความคลาสสิกของพิธีเปิดมาแล้วสนุกกับมันซะ" ในขณะที่หนังสือพิมพ์เลอปารีเซียง กล่าวว่ามัน "ยิ่งใหญ่, สร้างสรรค์และแสดงออกอย่างมากผิดปกติถึงรากเหง้าของความเป็นอังกฤษ" ด้านหนังสือพิมพ์ดีเวลต์ ของเยอรมนี ยกย่องพิธีเปิดที่ลอนดอนว่า "น่าตื่นเต้น, สนุกสนานแต่ก็ยังเร้าใจและตื่นตัว"
พินอคคิโอ ฅนไม้ผจญภัย

| พินอคคิโอ ฅนไม้ผจญภัย |
| --- | --- |
กำกับ: Roberto Benigni
เขียนบท: Vincenzo Cerami, Roberto Benigni
อำนวยการสร้าง: Gianluigi Braschi
นักแสดงนำ: Roberto Benigni Nicoletta Braschi Carlo Giuffrè  Fichi d'India  Kim Rossi Stuart  Giorgio Ariani
กำกับภาพ: Dante Spinotti
ตัดต่อ: Simona Paggi
ดนตรีประกอบ: Nicola Piovani
ผู้จัดจำหน่าย: Miramax Films
วันฉาย: 25 ธันวาคม, 2002
ความยาว: 108 นาที.
ประเทศ:  
ภาษา: อิตาลี อังกฤษ
ทุนสร้าง: €40 million
ทำเงิน: Italy €26,188,784 USA $3,681,811
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
พินอคคิโอ ฅนไม้ผจญภัย เคยออกฉายแล้วเมื่อวันที่ 25 ธันวาคม พ.ศ. 2545 กำกับโดย  Roberto Benigni จำหน่ายโดย  Miramax Films ความยาวทั้งสิ้น  108 นาที ตัดต่อโดย Simona Paggi
นักแสดง

Roberto Benigni  รับบทเป็น  พินอคคิโอ
Nicoletta Braschi  รับบทเป็น  นางฟ้าในชุดสีฟ้า
Carlo Giuffre   รับบทเป็น เก็ปเปตโต
ดูเพิ่ม

เว็บไซต์ทางการ เก็บถาวร 2008-09-01 ที่ เวย์แบ็กแมชชีน
พินอคคิโอ ฅนไม้ผจญภัย ที่อินเทอร์เน็ตมูวีเดตาเบส
ยุทธการที่ถนน 42

ยุทธการที่ถนน 42 (27 พฤษภาคม ค.ศ. 1941) เป็นการสู้รบในช่วงสงครามโลกครั้งที่สองบนเกาะครีตของประเทศกรีซ นาซีเยอรมนีได้เปิดฉากในการโดดร่มเข้าบุกครองเกาะครีต สัปดาห์ต่อมา ภายหลังจากกองทัพบริติซและเครือจักรภพที่เป็นฝ่ายป้องกันเกาะได้ถูกบีบบังคับให้ถอนกำลังไปยังชาเนีย(Chania) กองกำลังหลายหน่วยที่ไม่แข็งแกร่งของกองพันทหารราบของออสเตรียและนิวซีแลนด์ได้ก่อตั้งแนวป้องกันตามถนนระหว่างฮาเนียและ Tsikslaria (Tsikalarion) ทางด้านตะวันออกเฉียงใต้ของชาเนีย จัดตั้งเป็นกองหลังสำหรับกองกำลังทหารที่ได้ล่าถอยออกไปแล้ว เมื่อวันที่ 27 พฤษภาคม กองพันทหารเยอรมันได้รุกไปยังถนน ฝ่ายป้องกันแอนแซก (ออสเตรียและนิวซีแลนด์) ได้ทำการเข้าจู่โจมกองกำลังทหารเยอรมันด้วยดาบปลายปืนที่ก่อให้เกิดการบาดเจ็ยล้มตายอย่างหนัก ซึ่งได้ถูกบังคับให้พวกเขาถอนกำลังและการยับยั้งการรุกของเยอรมันได้แค่เพียงระยะเวลาอันสั้น
พระมหาบุญมี มาลาวชิโร

อาจารย์ ดร.บุญมี พวงเพชร  เป็นอาจารย์ประจำอยู่ที่วิทยาลัยศาสนศึกษา มหาวิทยาลัยมหิดล เป็นนักวิชาการด้านศาสนศึกษา สนใจการวิจัยเกี่ยวกับ Early Buddhism เป็นพิเศษ ซึ่งการศึกษาดังกล่าวมุ่งเน้นค้นหาคำสอนของพระพุทธเจ้าอันแท้จริง ก่อนที่จะมีการแยกเป็นนิกายต่างๆ ซึ่งเชื่อว่า แต่ละนิกายมีการตีความคำสอนเพิ่มเติม ทำให้มีความเห็นที่แตกต่างกัน การศึกษาคำสอนพุทธศาสนาในยุคแรกทำให้เข้าใจคำสอนอย่างถูกต้อง ไม่ยึดติดกับนิกายใดนิกายหนึ่ง
ประวัติ > ประวัติการศึกษา

อาจารย์ ดร. บุญมี พวงเพชร  จบปริญญาเอกด้านศาสนศึกษา จากสหรัฐอเมริกา (PhD in Religious Studies, USA), จบปริญญาโท ด้านศาสนศึกษา จากสหรัฐอเมริกา เช่นกัน และจบปริญญาตรี ด้านศาสนศึกษา จากวิทยาลัยศาสนศึกษา มหาวิทยาลัยมหิดล
ประวัติ > ประวัติการทำงาน

อาจารย์ ดร.บุญมี พวงเพชร เป็นนักคิด นักเขียน นักบรรบาย นอกจากงานสอนที่วิทยาลัยศาสนศึกษาแล้ว ยังเคยเป็นอาจารย์พิเศษที่สอนเกี่ยวกับศาสนาในหลายสถาบันการศึกษา เช่น วิทยาลัยพยาบาลเกื้อการุณย์ เป็นต้น และยังได้เดินทางไปเข้าร่วมประชุมด้านศาสนศึกษา ในต่างประเทศหลายประเทศด้วยกัน เช่น สิงคโปร์ ฟินแลนด์ ญี่ปุ่น อเมริกา  เป็นต้น นอกจากนั้นแล้วอาจารย์บุญมียังมีความสนใจเป็นพิเศษในเรื่องของการปฏิบัติสมาธิ
ผลงานเขียน

๑. รู้จักบุญ รู้จักดำเนินชีวิต            ๒. พุทธศาสนากับความตาย             ๓. ครองตน ครองคน ครองงาน             ๔. ธรรมใจ             ๕. มืดมา สว่างไป             ๖. วันโลกาวินาศใกล้มาถึงแล้ว             ๗. ธรรมะรักษาโรค เล่ม ๑             ๘. ธรรมะรักษาโรค เล่ม ๒             ๙. พุทธบริหาร             ๑๐. มหัศจรรย์พลังแห่งชีวิต             ๑๑. เปลี่ยนกรรมทำแล้วรุ่ง             ๑๒. ธรรมะ 2 มาตรฐาน             ๑๓. หลายสิ่งที่พระพุทธเจ้ารู้ ไอสไตน์ไม่เคยพบฯ             ๑๔. เมตตาฆ่าศัตรู             ๑๕.  อานุภาพแห่งการอ่านธรรม             ๑๖. Happy Life: พลังคำสอนของดาไลลามะ             ๑๗. พลังคำสอนของขงจื๊อ             ๑๘. เลี้ยงลูกอย่างไรให้เป็นอภิชาตบุตร             ๑๙. รู้ใจคนในหนึ่งนาที ด้วยวิธีของพระพุทธเจ้า             ๒๐. ณ ความทรงจำแห่งธรรม (ร่วมเขียน)             ๒๑. เรื่องจริงที่ยังสงสัย บอกได้ชาตินี้เท่านั้น เล่ม ๒๐ (ร่วมเขียน)
๒๒. ป่วยกายรักษาด้วยสมุนไพร ป่วยใจรักษาด้วยธรรมะ
บทความทางวิชาการ
๑. Engaged Buddhism and Mahidol Monks. นำเสนอในงานประชุมนานาชาติ สมาคมมหาวิทยาลัยพุทธศาสนาเถรวาท (The Association of Theravada Buddhist University) ซึ่งจัดขึ้นเป็นครั้งที่สอง ณ สถาบันการศึกษาพระพุทธศาสนาสิตคูนานาชาติ (SIBA) ณ เมืองสกาย (Sagaing) ที่ประเทศพม่า (๓-๑๑ มีนาคม ๒๕๕๒)
๒. Thai Buddhist Monks’Role in Dealing with Consumerism in Thai Society. นำเสนอในงานประชุมนานาชาติ “Buddhism and Globalization” ณ มหาวิทยาลัยเดลี (Delhe) ประเทศอินเดีย (๒๕๕๓)
๓. Global Recovery by Volunteers: A Cast Study from Volunteer Group of the College of Religious Studies, Mahidol University. นำเสนอในงานประชุมนานาชาติ วิสาขบูชาโลก ครั้งที่ ๗ (The 7th International Buddhist Conference on the United Nations Day of Vesak Celebrations 23-25 May 2010/2553) ประเทศไทย (๒๕๕๓)
๔. Buddha’s Life Coaching in the Pāli Canon จากวารสาร International Journal of Social Sciences: Current and Future Research Trends (IJSSCFRT) ฉบับ Vol. 15 No. 1 (2022) หน้า 107 – 112
๕. “Using Cannabis in Buddhist Culture: Based on the Pāli Canon” จากวารสาร Journal of Liberal Arts and Humanities (JLAH) ISSN 2690-070X Vol. 3; No.10. October 2022 issue.
งานวิจัยร่วมกับต่างประเทศ
๑. ทำวิจัยร่วมกับมหาวิทยาลัยโอเรกอน (University of Oregon, USA) เรื่อง Cross-Cultural Differences in a Global: ‘Survey of World Views’. และตีพิมพ์ในวารสาร Journal of Cross-Cultural Psychology
บทความทางวิชาการที่ตีพิมพ์ในวารสาร
๑. การโค้ชเงินเชิงพุทธ (Buddhist Based Coaching). วารสารศาสนาและวัฒนธรรม. ปีที่ ๖ ฉบบที่ ๑, วิทยาลัยศานศึกษา มหาวิทยาลัยมหิดล
ภาษาโรมัม

| ภาษาโรมัม |
| --- | --- |
ประเทศที่มีการพูด: เวียดนาม
จำนวนผู้พูด: 250 คน  (ไม่พบวันที่)
ตระกูลภาษา: ออสโตรเอเชียติก  มอญ-เขมรมอญ-เขมรตะวันออกกลุ่มภาษาบะห์นาริกภาษาโรมัม
รหัสภาษา
ISO 639-3: rmx
ภาษาโรมัม (Romam) มีผู้พูดในเวียดนาม 250 คน (พ.ศ. 2536) ใกล้ชายแดนกัมพูชา จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขามอญ-เขมรตะวันออก สาขาย่อยบะห์นาริก
ภาษาโรกลายใต้

| ภาษาโรกลายใต้ |
| --- | --- |
ประเทศที่มีการพูด: เวียดนาม
จำนวนผู้พูด: 41,000 คน  (ไม่พบวันที่)
ตระกูลภาษา: ออสโตรนีเซียน  กลุ่มภาษามาลาโย-โพลีเนเซียกลุ่มภาษามาลาโย-ซุมบาวันกลุ่มภาษาจามภาษาโรกลายใต้
รหัสภาษา
ISO 639-3: rgs
ภาษาโรกลายใต้ (Southern Roglai) หรือภาษาไร มีผู้พูดทั้งสิ้น 41,000 คน (พ.ศ. 2542) ทางภาคใต้ของเวียดนาม ใกล้เคียงกับภาษาจรูและภาษาโรกลายเหนือ จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขามาลาโย-ซุมบาวัน สาขาย่อยจาม
ภาษาเอิมบาโละฮ์

| ภาษาเอิมบาโละฮ์ |
| --- | --- |
ประเทศที่มีการพูด: อินโดนีเซีย
ภูมิภาค: กาลีมันตัน
จำนวนผู้พูด: 10,000 คน  (2534)
ตระกูลภาษา: ออสโตรนีเซียน  มาลาโย-โพลีเนเซียซูลาเวซีใต้บูกิส-ตามานิกตามานิกภาษาเอิมบาโละฮ์
ภาษาถิ่น: กาลิซ                   
รหัสภาษา
ISO 639-3: emb
ภาษาเอิมบาโละฮ์ (Embaloh language) หรือภาษามาโล ภาษาเมอมาโละห์ ภาษาปารี ภาษาซาเงา มีผู้พูดทั้งหมด 10,000 คน (พ.ศ. 2534) ในจังหวัดกาลีมันตันตะวันตก จัดอยู่ในตระกูลภาษาออสโตรนีเซียน กลุ่มภาษามลาโย-โพลีนีเซีย สาขาซูลาเวซีใต้ สาขาย่อย บูกิส ผู้พูดภาษานี้นับถือศาสนาคริสต์และศาสนาพื้นเมือง
บรรณานุกรม

K. Alexander Adelaar and Nikolaus Himmelmann, The Austronesian languages of Asia and Madagascar. Routledge, 2005.
พิธีเปิดพาราลิมปิกฤดูหนาว 2018

| --- | --- |
สนามกีฬาโอลิมปิกพย็องชัง
วันที่: 9 มีนาคม ค.ศ. 2018 (2018-03-09)
เวลา: 20:00 KST (UTC+9)
ที่ตั้ง: พย็องชัง, ประเทศเกาหลีใต้
พิกัด: 37°40′03″N 128°42′20″E﻿ / ﻿37.66750°N 128.70556°E﻿ / 37.66750; 128.70556
ถ่ายทำโดย: เอสบีเอส และ โอบีเอส
พิธีเปิดมหกรรมพาราลิมปิกฤดูหนาว 2018 ได้จัดขึ้นที่สนามกีฬาโอลิมปิกพย็องชัง ในเมืองพย็องชัง, ประเทศเกาหลีใต้ เมื่อวันที่ 9 มีนาคม พ.ศ. 2561 เวลา 20.00 น. ตามเวลามาตรฐานเกาหลี
การเตรียมการ

เว็บไซต์พิธีเปิดโอลิมปิกที่สนามกีฬาโอลิมปิกพย็องชังได้สร้างขึ้นเป็นพิเศษสำหรับพิธีการ สนามกีฬามีที่นั่งทั้งหมด 35,000 คน กิจกรรมของโอลิมปิกหรือพาราลิมปิกจะจัดขึ้นที่สนามกีฬาเท่านั้น และใช้สำหรับพิธีเปิดและปิดเท่านั้น
แขกผู้มีเกียรติ

เกาหลีใต้ ประธานาธิบดีเกาหลีใต้ มุน แจ-อิน และ สุภาพสตรีหมายเลขหนึ่งเกาหลีใต้ คิม จ็อง-ซุก
สหรัฐ รัฐมนตรีกระทรวงความมั่นคงแห่งมาตุภูมิ คริสเจิน นิวเสน
เพลงชาติ

คณะประสานเสียงวีลแชร์เกาหลี - เพลงชาติประเทศเกาหลีใต้
Instrumental - เพลงสดุดีพาราลิมปิก
พระครูสมุทรธรรมสุนทร (สุด สิริธโร)

| พระครูสมุทรธรรมสุนทร (สุด สิริธโร ) |
| --- | --- |

คำนำหน้าชื่อ: พระครูสมุทรธรรมสุนทร
ส่วนบุคคล
เกิด: 7 พฤษภาภาคม 2445 (81 ปี)
มรณภาพ: 14 สิงหาคม พ.ศ. 2526
นิกาย: มหานิกาย
การศึกษา: เปรียญธรรม 9 ประโยค, นักธรรมชั้นเอก
ตำแหน่งชั้นสูง
ที่อยู่: วัดกาหลง จังหวัดสมุทรสาคร
อุปสมบท: 16 เมษายน พ.ศ. 2461
พรรษา: 65
ตำแหน่ง: เจ้าอาวาสวัดกาหลง
พระครูสมุทรธรรมสุนทร (สุด สิริธโร)  หรือ หลวงพ่อสุด วัดกาหลง เป็นอาจารย์ของ ตี๋ใหญ่ จอมโจรในอดีต และเป็นอดีตเจ้าอาวาสวัดกาหลง จ. สมุทรสาคร   ท่านเป็นเกจิอาจารย์ชื่อดังแห่งกรุงรัตนโกสินทร์ เป็นพระสงฆ์ผู้เจริญศึกษาพระธรรมวินัย และเจริญเมตตาธรรม  ที่เป็นที่นับถือของชาวสมุทรสาคร แล้วท่านยังเป็นเจ้าของยันต์ตะกร้อที่ทำให้อยู่ยงคงกระพันด้วย
ผาตึ กยิรา อวิเหฐยํ ปรํ          ควรทำแต่ความเจริญ อย่าเบียดเบียนผู้อื่น
กมฺมุนา โหติ พฺราหฺมโณ          คนเราจะดี เพราะการกระทำ
กมฺมุนา วสโล โหติ                 คนเราจะเลวเพราะการกระทำ
น โหติ สุขํ ทุกฺกฏการินา          ผู้ทำชั่ว ย่อมไม่มีความสุข
ทุกฺโข พาเลหิ สงฺคโม              คบคนพาล นำมาซึ่งความเดือดร้อน
นตฺถิ พาเล สหายตา                ความเป็นสหาย ไม่มีในคนพาล
โจรา โลกสฺมิมพฺพุทา               พวกโจรเป็นเสนียดของโลก
สุขา สงฺฆสฺส สามคฺคี               สามัคคีของหมู่ทำให้เกิดสุข
ยันต์ตะกร้อ

ยันต์ตะกร้อ เป็นยันต์ที่หลวงพ่อสุดได้ปลุกเสกขึ้นมา โดยตอนปลุกเสกนั้นหลวงพ่อท่านได้ลงคาถาอาคมโดยใช้ภาษาขอม เขมร และลาว โดยที่บทสวดที่ท่านสวดมีใจความว่า
จะกระสุนก็ดี จะไฟก็ดี ก็ไม่สามารถจะทำอะไรเนื้อหนัง และกระดูกได้
นอกจากนี้ยันต์ตะกร้อยังเป็นที่กล่าวขานและเป็นที่นิยมกันใน ชาว จ.สมุทรสาคร อีกด้วย
คาถายันต์ตระกร้อของหลวงพ่อสุด วัดกาหลง
(นะโม๓จบ) อรหังพุทโธ นะอุตตะรัง ปิตตุ อุปิดตัง อรหังพุทธะสังมิ นะมะพะทะ อรหังพุทธะสังมิ กะระมะทะ อรหังพุทธะสังมิกิริมิทิ อรหังพุทธะสังมิ จะภะกะสะ นะมะนะอะ นอกอนะกะ กอออนออะ นะอะกะอัง อุทธัง อัทโธ โธอุด ธังอัด นะอุตตะรังวา ปฏิฆาตายะ นะอุตตะรัง
คาถานี้ประกอบด้วยคาถาหลายๆบทรวมกัน ดังนี้
๑.) นะอุตตะรัง เป็นคาถามหาอุตม์
๒.) พุทธะสังมิ  คือหัวใจไตรสรณคม  โดย พุทธ ย่อมาจาก พุทธัง  ธะ ย่อมาจากธัมมัง สัง ย่อมาจากสังฆัง
มิ ย่อมาจาก สรณังคัจฉามิ
คำเต็มๆ
พุทธัง สะระณัง คัจฉามิ
ธัมมัง สะระณัง คัจฉามิ
สังฆัง สะระณัง คัจฉามิ
แปลว่า “ข้าพเจ้าขอถึงพระพุทธ พระธรรม พระสงฆ์ เป็นที่พึ่ง”
๓.) นะมะพะทะ เป็นคาถาหัวใจธาตุทั้งสี่(ดินน้ำลมไฟ)
๔.) กะระมะถะ กิริมิถิ กุรุมุถุ เกเรเมเถ  เป็นคาถาหัวใจสี่เกลอ(สังวาลย์เพชร)
๕.) จะภะกะสะ  เป็น คาถากาสลัก
จ  ย่อมาจาก  จช ทุชฺชนส˚สคฺค◦  จงหลีกเลี่ยงการคบคนพาล
ภ  ย่อมาจาก  ภช สาธุสมาคม◦  จงคบหาสมาคมกับคนดี
ก  ย่อมาจาก  กร ปุญฺญมโหรตฺต◦  จงทำความดีทุกวัน ทุกคืน ทุกลมหายใจ
ส  ย่อมาจาก  สร นิจฺจมนิจฺจต◦  จงระลึกถึงความไม่เที่ยง ความไม่แน่นอนของสิ่งทั้งปวงตามธรรมชาติ
เป็นคาถาหัวใจธาตุกรณีย์โดย จะ ย่อมาจาก จะทะทุชชนะคัง แปลเป็นไทยว่า ไม่คบคนพาล ภะ ย่อมาจาก ภะชะสาธุสะมาคะตัง แปลเป็นไทยว่า คบบัณฑิตเป็นมิตร กะ ย่อมาจาก กะระปุญญะมโหรัตตัง แปลเป็นไทยว่า หมั่นสร้างบุญกุศลทั้งในกลางวันและกลางคืน สะ ย่อมาจาก สะระนิจจะมะนิจจะตัง แปลเป็นไทยว่า จงพิจารณาความไม่เที่ยงของสังขารเป็นนิจ
๖.) อุทธัง อัทโธ  เป็นคาถามหาอุด ที่ย่อมาจากพระคาถาพระอภิธรรม๗ตำนาน แล้วท่องถอนเน้น “โธอุด ธังอัท”อีกครั้ง
๗.) ปฏิฆาตายะ  มาจากพระอภิธรรมเจ็ดตำนาน แปลเป็นไทยว่า ให้ยึดมั่นในศีลธรรม
-----------------
#พุทธคุณยันต์ตะกร้อหลวงปู่สุด
หลวงพ่อสุด สิรินธโร นำคาถาเหล่านี้ผูกเป็นยันต์ตระกร้อที่นอกจากจะให้อานุภาพทางอยู่ยงคงกระพันทั้งจากไฟก็ดี จากปืนจากมีดก็ดีมิระคายเลยแล้ว ผ้ายันต์นี้ยังมีดีด้านกลับร้ายกลายเป็นดี เสริมดวงอำนาจ สง่าราศรี ดุจดั่งใครมองยันต์ตะกร้อนี้ดูยันน์มีสง่า เข้มขลัง กันภูมติผีปีศาจเสริมฮ้วงจุ้ยดีนักแล พระคาถานี้เด่นคงกระพัน มีพุทธคุณทางด้านปกป้องคุ้มครอง ค้าขายดี
.....อักขระแต่ละบทยังแอบแฝงข้อคิดธรรมะไว้อย่างลึกซึ้ง ซึ่งถ้าทุกคนปฏิบัติได้ตามคำแปลของพระคาถาศักดิ์สิทธิ์ อำนาจของพระเครื่องก็จะยิ่งทวีความศักดิ์สิทธิ์
พระอาจารย์ของหลวงพ่อสุด

ตอนที่ท่านไปศึกษาหาความรู้ทางพระพุทธศาสนาและวิชาอาคมในที่ต่างๆ จากพระอาจารย์หลายท่าน  อาทิ
ในสมัยที่หลวงพ่อสุดยังมีสังขารอยู่นั้น ท่านได้ร่วมกิจนิมนต์ ในหลายพิธีไม่ต่ำกว่า 100 ครั้ง หรือมากกว่า
เช่นพิธี ปลุกเสกพระพุทธ 25 ศตวรรษ
และในทางหนึ่งท่านคือผู้เมตตา ให้ของขลังแก่ตี๋ใหญ่ จอมโจรชื่อดัง ในช่วงปี 2521-2524
มรณภาพ

หลวงพ่อสุด ท่านเป็นพระที่เคร่งครัดในพระธรรมวินัย รักสันโดษมีความเป็นอยู่เรียบง่าย ยึดพรหมวิหารและสังคหวัตถุธรรมเป็นหลักปฏิบัติ ได้บำเพ็ญศาสนกิจอันเป็นหิตานุหิตประโยชน์เพื่อความเจริญรุ่งเรือง เพื่อความวัฒนาสถาพรแก่พระพุทธศาสนาและปวงชนอย่างแท้จริง พ.ศ. 2521 ได้อาพาธด้วยโรค โพรงจมูกอักเสบ ได้เข้าพักรักษาตัวที่โรงพยาบาลสมุทรสาคร หลังจากออกจากโรงพยาบาลแล้ว ได้กลับมาปฏิบัติศาสนกิจตามปกติ วันที่ 24 พฤษภาคม พ.ศ. 2524 หลวงพ่อสุด ท่านได้อาพาธด้วยโรคกระเพาะอาหารอักเสบ ได้เข้าพักรักษาตัวและทำการผ่าตัดกระเพาะที่โรงพยาบาลเปาโลเมโมเรียล ถนนพหลโยธิน กทม. หลังจากออกจากโรงพยาบาลเปาโลแล้ว ได้กลับมาปฏิบัติศาสนกิจ ณ วัดกาหลง ตามปกติ และเนื่องด้วยหลวงพ่อชราภาพมาก สุขภาพไม่แข็งแรง ร่างกายอ่อนเพลีย เดินไม่สะดวก เจ็บออดๆแอดๆ เรื่อยมา
ครั้น ถึง วันอาทิตย์ ที่ 14 สิงหาคม พ.ศ. 2526 ตรงกับ วันขึ้น 6 ค่ำ เดือน 9 ปีกุน เวลา 13.15 น. หลวงพ่อสุด สิริธโร ก็ได้ถึงแก่มรณภาพด้วยอาการสงบ สิริรวมอายุได้ 81 ปี 3 เดือน 8 วัน ยังมาซึ่งความเศร้าโศรกและอาลัยรักของบรรดาศิษยานุศิษย์และผู้ใกล้ชิดทั้งใกล้และไกลเป็นอย่างยิ่ง
พระราชทานเพลิงศพ

มีการเผาศพอยู่กรณีหนึ่งซึ่งเป็นข่าวดังทางหน้าหนังสือพิมพ์รายวันหลายฉบับ เกี่ยวกับศพของพระครูสมุทรธรรมสุนทร หรือ “หลวงพ่อสุด อดีตเจ้าอาวาสวัดกาหลง เกจิอาจารย์ชื่อดังของจังหวัดสมุทรสาคร ซึ่งเคยเป็นอาจารย์ของ “ตี๋ใหญ่” ที่มีพิธีพระราชทานเพลิงศพไปเมื่อวันที่ 1 ธันวาคม 2545 ที่ผ่านมาที่วัดกาหลง
เนื้อข่าวน่าสนใจที่ว่าศพของท่านโดนไฟเผาไหม้ไม่หมด แม้ว่าร่างจะเป็นเนื้อหนังกระดูกเผาหมดแล้วแต่กระดูกหรืออัฐิยังอยู่ในสภาพที่สมบูรณ์มาก ไม่บิ่นหรือแตกร้าวเป็นชิ้นๆ แบบการเผาศพทั่วไปเลย ทำให้หลายคนไม่อยากเชื่อ จึงต้องไปพิสูจน์ให้เห็นกับตา
ที่มาแห่งเหตุอัศจรรย์นี้มีนิมิตเกิดแก่พระศิษย์เอกของหลวงพ่อสุดรูปหนึ่งซึ่งปัจจุบันท่านรักษาการแทนเจ้าอาวาสวัดกาหลง ท่านเล่าว่า
“ก่อนหน้าที่จะเผาประมาณ 2 เดือนที่ผ่านมาอาตมาฝันเห็นหลวงพ่อสุดมาบอกว่าไม่มีใครเผาท่านได้นอกจากตัวท่านเอง อาตมาเลยถามกลับไปว่า แล้วจะให้ทำอย่างไร ท่านบอกให้จัดดอกไม้จันทน์มาบายศรีขอขมาไว้และให้อาตมาเป็นคนจุดไฟเผา โดยให้อาตมาจับมือท่านเผาร่างท่านเอง อาตมาก็นำเรื่องความฝันไปเล่าให้ลูกศิษย์ที่ใกล้ชิดฟัง
ต่อมาในวันพระราชทานเพลิงศพ ช่วงพิธีเผาจริงเจ้าคณะจังหวัดสมุทรสาครท่านมาเป็นประธานจุดไฟ ปรากฏว่าเกิดเหตุประหลาดขึ้นเมื่อไฟที่จุดกับดอกไม้จันทน์ดับลงเฉยๆ ต้องวางเอาไว้อย่างนั้น อาตมาเห็นจึงเข้าไปจุดไฟเผาตามที่ฝันเอาไว้
“ปกติแล้วศพโดยทั่วไปใช้เวลาเผาประมาณ 2 ชั่วโมงก็ไหม้หมด แต่เมื่อเวลาเผาท่านก็ใช้น้ำมันเชื้อเพลิง ระดับไฟร้อนมากประมาณ 300 องศา ขณะที่เผาก็จะมีเจ้าหน้าที่ไปกลับร่างท่าน ต่อเมื่อได้เวลาราไฟ ปรากฏว่ายังเห็นร่างของท่านยังคงอยู่เป็นโครงกระดูกทั้งโครงทั้งที่เผามานาน”
คุณอุบลรัตน์ ใยไหม กำนันตำบลกาหลง ยังได้ให้ข้อมูลเพิ่มเติมอีกว่า
“ก่อนวันประชุมเพลิงท่าน คณะกรรมการก็ได้เตรียมงานแต่เนิ่นๆ โดยได้เคลื่อนสรีระร่างของท่านมา หลวงพ่อคล้ายคนนอนหลับ ร่างท่านมีแต่หนังหุ้มกระดูกไม่มีกลิ่นเหม็นเน่า จีวรเก่าแต่ก็ไม่เปียกคราบน้ำเหลืองเลย ที่เผาท่านเป็นคนสุดท้าย เมื่อเจ้าหน้าที่เปิดให้ดูก็เห็นภาพที่ว่าท่านยังเป็นโครงกระดูกอยู่นะ พี่ก็แปลกใจเลยตะโกนบอกว่า “หลวงปู่ไม่ไหม้” แล้วชาวบ้านก็วิ่งไปดู เพราะชาวบ้านก็ยังไม่กลับ เขาจะรอดูที่ว่ากันว่าหลวงปู่จะเผาไม่ไหม้จะเป็นจริงมั้ย เขาก็เลยอยากพิสูจน์ แล้วก็เป็นจริง หนังท่านไหม้แต่กระดูกท่านยังไม่หลุด”
สิ่งที่เกิดขึ้นทำให้ชาวบ้านละแวกวัดและประชาชนทั่วไปที่สนใจมั่นใจมากขึ้นว่าเป็นปาฏิหาริย์ของหลวงพ่อสุดเพราะท่านสำเร็จวิชาอยู่ยง
คงกระพันชาตรีศาสตร์ลี้ลับที่ทำให้สังขารของท่านไม่อาจเผาให้ไหม้หมดอย่างคนธรรมดาทั่วไปได้...
ปาฏิหารย์ยันต์ตะกร้อและเสือเผ่น

ตามประวัติของหลวงพ่อสุดแห่งวัดกาหลง จ.สมุทรสาคาเจ้าตำรับยันต์ตะกร้อและเสือเผ่น ท่านเป็นชาวอำเภอพนมไพร จ.ร้อยเอ็ด เกิดในตระกูลชาวนาในสมัยราชกาลที่ 5 ท่านบวชเป็นสามเณรเมื่ออายุ 16 ปี ที่วัดกลางพนมไพร จ.ร้อยเอ็ด แล้วเดินทางรอนแรมจากร้อยเอ็ดไปแสวงหาวิชาและความรู้ในทางธรรมตามที่ต่างๆ จนกระทั่งได้มาจำพรรษาอยู่ที่วัดกาหลง จนมรณภาพ
เรื่องราวของหลวงพ่อสุดเกี่ยวกับพลังอำนาจจิตที่อยู่ในรูปการสักยันต์ตะกร้อและเสือเผ่นนั้นโด่งดังมากแม้แต่ “ตี๋ใหญ่” ขุนโจรชื่อดังที่เขาลือกันว่าหนังเหนียวและแคล้วคลาดอยู่ตลอดยังนับถือ ไปมาหาสู่หลวงพ่ออยู่บ่อยๆ “ตี๋ใหญ่” มีของดีคือมีผ้ายันต์กับตะกรุดของหวงพ่อสุดไว้ป้องกันตัว ขนาดถูกตำรวจเป็นร้อยล้อมจับก็ยังหนีเอาตัวรอดไปได้ จนใครๆ ลือกันว่าตี๋ใหญ่มีวิชาล่องหนหายตัวได้!
มีเรื่องเล่าถึงวันที่ “ตี๋ใหญ่” สิ้นชื่อ คือวันนั้นก่อนที่จะหนีไปหลบซ่อนตัว “ตี๋ใหญ่” ให้ลูกน้องขับรถพามาหาหลวงพ่อสุดที่วัดกาหลง แต่มาแล้วไม่พบหลวงพ่อจึงกลับออกมา ระหว่างที่รถวิ่งออกมาก็โดนถล่มจากเจ้าหน้าที่ทั้งสองข้างทาง นับไม่ถ้วนว่ากี่นัด
จะเห็นว่าคนเราเมื่อดวงขาดมันก็ต้องมีอันเป็นไป และเหตุที่ตี๋ใหญ่มาหาหลวงพ่อสุดนั้นเป็นเพราะว่าพวงพระและตะกรุดของตี๋ใหญ่ หายไปก็เลยจะมาขอใหม่จากหลวงพ่อ จึงมาพบจุดจบในวันนั้น
หลายคนกล่าวว่าถ้าผ้ายันต์กับตะกรุดยังอยู่ ตี๋ใหญ่อาจจะยังไม่ตาย แต่ถึงอย่างไรตี๋ใหญ่ก็ก่อกรรมทำเข็ญไว้มากพลังอำนาจจิตหรืออิทธิฤทธิ์ใดๆ ก็มาอยู่ “เหนือกรรม” ไม่ได้ สุดท้ายตี๋ใหญ่ก็ต้องจบชีวิตลงท่ามกลางการสาปแช่งของผู้คน และใครจะรู้ว่านั้นเป็นสิ่งที่หลวงพ่อสุดกำหนดให้เป็นไปด้วยหรือไม่?
ก็ยังมีเรื่องเล่าถึงอดีตนาวิกโยธินคนหนึ่งที่ได้เครื่องรางของหลวงพ่อสุดไปเป็นเหรียญเสือเผ่นและรอยสัก ขณะที่รับราชการอยู่เขาถูกส่งไปปราบผู้ก่อการร้ายที่ท่าศาลา จ.นครศรีธรรมราช ในปี พ.ศ. 2519 แล้วโดนถล่มขณะอยู่บนรถจีเอ็มซี เพื่อนคนหนึ่งถูกยิงจนตาตุ่มหายไปทั้งแถบ ส่วนตัวเองถูกยิงห้านัด กระสุนเข้ากลางหลังตรงยันต์พอดี เสื้อทะลุเป็นรูแต่กระสุนกลับไม่เข้าเนื้อและไม่มีบาดแผลเพียงแต่เป็นรอยจ้ำๆ เท่านั้น
ส่วนอีกคนเป็นศิษย์หลวงพ่อสุดเหมือนกันคนนี้เป็นโรคที่ตา ต้องเข้ารับการผ่าตัดที่โรงพยาบาลศิริราช ระหว่างการรักษาต้องฉีดยาเพื่อผ่าตัด เข้าใจว่าเป็นยาชา แต่พอฉีดเข็มฉีดยากลับไม่เข้าเนื้อ เพราะคนนี้หลวงพ่อสุดสักน้ำมันครอบไว้ ผลสุดท้ายต้องมานิมนต์หลวงพ่อสุดไปโรงพยาบาลเพื่อทำพิธีถอน คนป่วยจึงได้รับการฉีดยาและผ่าตัดเรียบร้อย
หลวงพ่อสุด วัดกาหลง

ปัจจุบันทางวัดกาหลง จ.สมุทรสาคร ได้นำร่างที่เป็นโครงกระดูกของหลวงพ่อสุดบรรจุไว้ในโลงแก้วตั้งให้ประชาชนไปกราบนมัสการอยู่ที่ชั้นสองของศาลาการเปรียญภายในวัดซึ่งทุกวันจะมีประชาชนและลูกศิษย์ที่เลื่อมใสแวะเวียนไปกราบสรีระร่างของท่านไม่ขาดสาย
วัตถุมงคลของหลวงพ่อสุด

หลวงพ่อสุด ท่านสร้างวัตถุมงคลออกมาด้วยกันหลายรุ่น มีทั้งที่เป็นพระเหรียญปีต่างๆ โดยเหรียญรุ่นแรกของท่านสร้างขึ้นในปี พ.ศ. 2506 มีการสร้างด้วยเนื้อทองแดงเพียงชนิดเดียวเท่านั้น สามารถดูรายละเอียดวัตถุมงคลรุ่นอื่นๆของหลวงพ่อสุดได้ที่ วัตถุมงคลหลวงพ่อสุด วัดกาหลง
เหรียญ หลวงพ่อสุด วัดกาหลง ยันต์ตะกร้อ
ภาษาโรกลายเหนือ

| ภาษาโรกลายเหนือ |
| --- | --- |
ประเทศที่มีการพูด: เวียดนาม
จำนวนผู้พูด: 52,900 คน  (ไม่พบวันที่)
ตระกูลภาษา: ออสโตรนีเซียน  กลุ่มภาษามาลาโย-โพลีเนเซียกลุ่มภาษามาลาโย-ซุมบาวันกลุ่มภาษาจามภาษาโรกลายเหนือ
รหัสภาษา
ISO 639-3: rog
ภาษาโรกลายเหนือ (Northern Roglai) หรือภาษาแอดลาย ภาษารากลาย ภาษารังกลาย มีผู้พูดทั้งสิ้น 52,900 คน (พ.ศ. 2545) ทางภาคใต้ของประเทศเวียดนาม จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขามาลาโย-ซุมบาวัน สาขาย่อยจาม เขียนด้วยอักษรละติน มีรายการวิทยุออกอากาศด้วยภาษานี้
ภาษาโมโคล

| ภาษาโมโคล |
| --- | --- |
ประเทศที่มีการพูด: อัฟกานิสถาน
ภูมิภาค: ใกล้กับ เฮรัต
จำนวนผู้พูด: 200 คน  (ไม่พบวันที่)
ตระกูลภาษา: อัลไต?  กลุ่มภาษามองโกลิกภาษาโมโคล
รหัสภาษา
ISO 639-3: mhj
ภาษาโมโคล เป็นภาษากลุ่มมองโกลที่ใช้พูดในอัฟกานิสถาน โดยกลุ่มชนจำนวนน้อยในเฮรัต เมื่อ พ.ศ. 2513 เมื่อนักภาษาศาสตร์ชาวเยอรมัน Michael Weiers ศึกษาภาษานี้ในภาคสนาม พบผู้พูดภาษานี้จำนวนน้อย ส่วนใหญ่อายุมากกว่า 40 ปี เป็นภาษาที่ใกล้จะเลิกใช้พูดแล้ว
ฟุตบอลชิงถ้วยพระราชทานประเภท ข. ประจำปี 2551

การแข่งขันฟุตบอลถ้วยพระราชทาน ถ้วย ข ของประเทศไทย จัดขึ้นระหว่างวันที่ 20 พ.ย. - 17 ธ.ค. 2551 โดยมีจำนวนทีมที่เข้าร่วมการแข่งขันทั้งสิ้น 19 ทีม แบ่งการแข่งขันออกเป็น 5 สายในรอบแรก ทีมที่ได้อันดับที่หนึ่งและสองของแต่ละสาย จะได้เข้ารอบต่อไป โดยในรอบแรกทำการแข่งขันที่ สนามกีฬากลางจังหวัดพระนครศรีอยุธยา , สนามสมาคมธำรงไทยสโมสร และสนามวิทยาลัยนอร์ทกรุงเทพ ส่วนในรอบสอง สาย ก ทำการแข่งขันที่ สนามวิทยาลัยนอร์ทกรุงเทพ ส่วน สาย ข ทำการแข่งขันที่ สนามกีฬากลางจังหวัดพระนครศรีอยุธยา
ในรอบรองชนะเลิศ และ รอบชิงชนะเลิศ ทำการแข่งขันที่ สนามกีฬากลางจังหวัดพระนครศรีอยุธยา
รายชื่อสโมสร

| 0 | 1 | 2 | 3 | 4 |
| --- | --- | --- | --- | --- |
|  สาย 1 ธ.อาคารสงเคราะห์  ธำรงไทย  บ้านทุ่งเค็ด  อัสสัมชัญ ธนบุรี |  สาย 2 กรุงเก่า  ม.ธุรกิจบัณฑิตย์  ม.รังสิต  ม.ราชภัฏนครสวรรค์ |  สาย 3 กรมสนับสนุนนาวิกโยธิน  คริสเตียนไทย  ถาวรฟาร์ม  ว.นอร์ทกรุงเทพ |  สาย 4 กุยบุรี  เทพศิรินทร์  พลศึกษา กรุงเทพ  ม.เกษตรศาสตร์ |  สาย 5 ม.ราชภัฏเทพสตรี ลพบุรี  ระยอง  ส.จันทะพิงค์ |
รอบ Knock-Out

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  | รอบรองชนะเลิศ | รอบรองชนะเลิศ |  |  | รอบชิงชนะเลิศ | รอบชิงชนะเลิศ |  |


|  |   ม.รังสิต | 0 |   |  |  |  |  |
|  |   ม.ราชภัฏนครสวรรค์ | 1 |   |  |  |  |  |
|  |   |  |   |  |  |  |  |

|  |   |   |   |   |   ม.ราชภัฏนครสวรรค์ | 0 |  |
|  |   |   |   |   |   ม.เกษตรศาสตร์ | 1 |  |

|  |  |  |   |  |  |  |  |

|  |  |  |   |  |  |  |  |
|  |   ม.เกษตรศาสตร์ | 1(5) |   |  |  |  |  |
|  |   ว.นอร์ทกรุงเทพ | 1(3) |   |  |  |  |  |
ม.รังสิต, ว.นอร์ทกรุงเทพ, ม.เกษตรศาสตร์ และ ม.ราชภัฏนครสวรรค์ เลื่อนชั้นขึ้น ไทยลีก ดิวิชัน 2